Laižuvos geležinkelio stotelė

Laižuvos geležinkelio stotelė – buvusi stotis Laižuvos miestelio pietinėje dalyje, prie Mažeikių–Jelgavos geležinkelio ir kelio Laižuva–Purvėnai. Tai paskutinė Lietuvos stotis šiame ruože – toliau eina Lietuvos–Latvijos siena ties Vadaksties upe, per kurią nutiestas geležinkelio tiltas.

Istorija 

1873 m. pro Laižuvą nutiestas Mažeikių–Jelgavos geležinkelis, 1902 m. čia atidaryta stotelė. 1915 m.  balandžio 18 d. į Laižuvą įžengė vokiečių kariuomenė ir susprogdino geležinkelio tiltą per Vadakstį, sudegino Rengės stotį.

XX a. pabaigoje Laižuvoje dar stodavo keleiviniai traukiniai Ryga–Klaipėda ir Ryga–Mažeikiai. 2008 m. atkarpa Mažeikiai–Rengė uždaryta dėl nerentabilumo, todėl stotelė visiškai neteko svarbos. 2019 m. eismas Mažeikių–Rengės ruože pradėtas atkurti, 2020 m. atnaujintas.

Šaltiniai 

Mažeikių rajono savivaldybės geležinkelio stotys